
AN   CRIOSDUIDH   AIR  A   THURUS   GU   lORDAN. 


AIR  FONN — 'Se  fuìangas  mo  Shldnaighir. 


i. 
Is  cuimhiie  leam,  is  b'  aithne  dhomh, 

Ani  maduiun  òig'  mo  Ik, 
Seadh,  daoine  treun'  is  aitimichte, 

A  'm  beath  's  an  cath  nan  gràs, 
A  chuireadh  'n  crìm  gu  toilichte 

Air  Ceannard  mòr  na  slàint' ; 
'S  a  chaoidh  nach  roinneadh  'n  onoir  ris, 

Ach  bheireadh  'n  t-urram  dha. 


'S  a  measg  an  àireimh  bheannaicht'  ud, 

A  ruith  gu  glan  an  rèis, 
Bha  fear,  is  dheanain  aithris  air 

Gu  dealaicht'  ann  mo  sgeul ; 
Is  dhomhs'  bu  chomain  sònruicht'  sud, 

'S  bu  deòin  leam  'chur  an  cèill 
B'e  m'  athair  thaobh  na  feòla  e, 

'S  mo  chòmhnadh  'n  tùs  mo  rè. 


Bha  'n  Tighearn  dha  ro-thròcaireach, 

An  laithibh  òig'  gu  f  ìor ; 
'Rinn  ath-bhreith  ghlan,  is  ghlòrmhor  air ; 

'S  thug  eòlas  dha  air  Criosd ; 
A  dhòirt  a  Spiorad  Naomh-san  air, 

Roimh  aois  nam  fichead  bhliadhn' ; 
'Chuir  seul  is  sult  na  naomhachd  air, 

Nach  d'fheud  e  chall  a  riamh. 

IV. 

Bha  buadlian  aithniclit'  nàduir  aig' ; 

Is  pàirtean  beothail  treun  ; 
Ach  beothail  treun  mar  bha  iad  sud, 

'S  e  gràs  a  rinn  diubh  feum  : 
'S  e  sud  thug  gleus,  is  cumadh  dhoibh, 

Is  togail  glan  ri  nèamh : 
'S  a  chuir  gu  lèir  air  obair  iad, 

Mar  uisg'  air  muilionn  gleust'. 

V. 

Ni  iomadh  uaill  a  tàlannaibh, 

Is  gibhtean  Ikidir  cinn  : 
Ach  ciod,  mo  thruaigh',  an  tàbhachd-san, 

Gun  aiiail  bhlàth  bhi  annt'  ! 
Ceart  ionann  's  mar  na  cnàmhan  ud, 

Tha  sgaoilteach,  f  às  's  a'  ghleann , 
An  cnaimh  a's  mò,  cha'n  fhèarr  e  dhiubh 

Na  'm  fear  a's  tàir'  a  th'ann. 

VI. 

Ach  thigeadh  'n  anail  chaoineil  orr', 

O  cheithir  ghaothaibh  nèimh' ; 
Is  sud  na  cnàmham  sgaoilteach  ud, 

Gach  aon  diubh  teachd  gu  chèil'. 
'N  sin  eiridh  suas  mar  armailt  iad, 

'S  mar  an'maibh  beò — gu  lèir ; 
Mar  sud  bidh  gibhtean  iomraiteach, 

Fo  obair  ion-mholt'  Dhè. 

VII. 

Ach  thug  an  Tighearn  ungadh  dha ; 

— Seadh,  ungadh  glan  nan  gràs — 
Gun  idir  a  bhi  cunntadh  ris, 

No  'g  ionndran  na  thug  dha. 
Bha  'n  ola  chaomh  ud  drùthadh  air, 

Mar  dhrìichd,  a  hi  gu  là ; 
'S  gu  minic,  tomhas  dùbailt  dhi, 

'N  tra  bhiodh  na  glùinean  sàs. 

VII. 

'S  bu  tric  a  bha  na  glùinean  ud, 

A'  lùbadh  gach  aon  là  ; 
Is  'anam  faghail  ùrachaidh, 

Gach  ìiin'  aig  caithir  gràis. 
Oir  thugadh  spiorad  ùrnuigh  dha, 

'Chuni  dlùth  e  rith',  gu  bràth, 
'S  maith  's  cuimhne  leam  gu  'n  lùbadh  e, 

A  ghlùin  air  sliabh  is  blàr. 

IX. 

Ach  's  e  an  t-ungadh  cùbhraidh  ud, 

Bha  drùthadh  air  gach  àm, 
Thug  anmhuinneachd  is  brùiteachd  dha, 

'S  rinn  ùrail  e  'n  a  chainnt. 
Rinn  sud  e  cneasd  's  gach  dleasdanas  ; 

— 'S  bu  deas  e  dol  'n  an  ceann  — 
'S  an  aobhar  Chriosd,  bu  sheasmhach  e, 

Gun  dol  a  leth-taobh  ann. 


Gu  h-àraidh,  'n  dreuchd  a'  Cheasnachaidh, 

'S  an  d'  sheas  e,  iomadh  bliadhn'  ; 
Bu  dìleas  e  's  an  dleasd'nas  ud, 

Gun  lasachadh  no  sgìos  ; 
Cha  bhithead  chaoidh  e  fadalach, 

No  rag,  an  ceann  a'  ghnìomh', 
'S  cha  b'  fhurasd  duit  g'  an  coidleadh  tu, 

Fo  'theagasg-san  a  riamh. 

XI. 

0,  b'  èasgaidh  anns  an  dleasd'nas  e, 

'N  tra  sheasadh  e  measg  sluaigh  ; 
A'  tabhairt  tuig's  is  teagaisg  dhoibh, 

0  'n  cheist  a  rachadh  luaidh  ; 
Gun  idir  bhi  'g  an  sàruchadh, 

Le  ceistibh  àrd  is  cruaidh  ; 
Ach  tabhairt  teagaisg  slàinteil  dhoibh, 

'S  am  bitheadh  stk,  is  buaidh. 

XII. 

Ach  thugadh  gibht  gu  sònruicht'  dha  ; 

— 'S  cha  choir  a  cleith'  n  'ar  sgeul — 
Gach  smuain  bhi  soilleir,  òrdail  aig', 

'S  gu  'ni  b'  eòl  da  'n  cur  an  ceill. 
Bu  chuimir,  taght',  'n  a  bhraithraibh  e, 

'S  na  thigeadh  riamh  o  'bheul  ; 
Ach  0,  bu  luchdmhor,  ciallach  e, 

'S  na  briathraibh  ud  gu  lèir. 

XIII. 

B'  e  n'  Criosduidh  suilbhir,  faoilteach  e  ; 

— Biodh  saorsa  stigh,  no  cruas — 
Tra  bhitheadh  'm  flanuis  dhaoine  e, 

Cha  'n  f  haict'  air  'eudan  gruaim  : 
Oir  mheas  e  chaoidh  mar  f  hiachaibh  air, 

Bhi  moladh  Chriosd  do  'n  t-sluagh  ; 
'S  bhi  'nochdadh  mach  na  diadhaidheachd 

'N  a  maise,  riamh,  's  'n  a  snuadh. 

XIV. 

Bu  tric,  do  chuid,  a  dh'  innis  e, 

Gu  'n  d'  shir  e  sud  o  shuas, 
Bhi  cumail  eudain  shubhaich  air, 

0  's  ceann  a'  chridhe  chruaidh. 
'S  tha  ioniadh  bheireadh  fianuis  air, 

Mar  dh'  iarr  e  sud,  gu  'n  d'  f  huair, 
'S  gun  cheist,  rinn  sud,  's  an  f  hìonian  e, 

Ni  b'  fheumail',  riamh  do  'n  t-sluagh. 


Bu  bheag  air  riamh  an  lùbaireachd  ; 

'S  an  eudan  mhùgach,  bhalbh  ; 
'S  na  h-osnaidh  chneadach  chiìichranach 

Gun  sùgh  annt'  ach  an  dealbh  ; 
Ach  dh'aithn'chteadh  'n  anail  chùbhraidh  leis, 

Seach  dìibailteachd  is  cealg  : 
Is  far  am  faicteadh  bhrìiiteachd  leis, 

Bu  dluth  e  dhoibh,  gu  dearbh. 

XVI. 

Bu  shoillier,  geur,  a  bhreitlineachadh, 

Air  obair  ghlan  nan  gràs  : 
Is  b'aitbne  dha  an  dealachadh, 

Tha  eader  beath'  is  bas. 
Ach  b'  e  a  mhiann  bhi  carthannach, 

An  tabhairt  breith  air  càch, 
'S  bhi  fàgail  dha-s',  d'  am  buineadh  e, 

Bhi  deanamh  sgaraidh  slkn. 

XVII. 

Cha  b'  toigh  leis  riamh  bhi  fasganadh, 

Le  gaoith  bhiodh  bràs,  is  dian  ; 
'S  le  srannaibh  àrd',  's  a  h-osagan, 

A  chasadh  'n  cruithneachd  sios. 
Bu  mhò,  gu  mòr,  bu  skabhailt'  leis, 

Bhi  f  àgail  niuiU  's  an  t-siol  ; 
Xa  'n  siol — gu  'n  rachadh  gràinnean  dheth, 

Le  moll,  gu  bràth  a  sìos. 

XVIII. 

Ach,  thaobh  na  beatha  spioradail  — 

Tre  chreidimh  bha  e  gluas'd  ; 
'S  cha  b'  ann  air  beath'  na  faireachduinn, 

No  'n  t-seallaidh,  bha  e  suas. 
'S  e  Criosd,  's  an  teisteas  firinneach, 

Tha  'm  Bioball  dhuinn  a'  luaidh, 
Bu  bhunait  creidimh  rìreadh  dha, 

'S  cha  b'  e  gach  ni  a  f  huair. 

XIX. 

Bu  toigh  leis  riamh,  mar  theireadh  e, 

'N  a  f  haireachduinn  bhi  beò  ; 
Ach  e  bhi  beò  ;  air  faireachduinn, 

Bu  bhochd  leis  sud,  mar  lòn. 
Àch  tra  bha  'n  creidimh  seilbheachadh, 

Bhiodh  doirbheas  aig  an  fheòil  ; 
Bhitheadh  'n  f  haireachduinn  a'  soirbheachadh, 

Ls  cuirm  aic'  air  a'  bhòrd. 

Ach  fhuair  e  'n  creidimli  aithnicht'  ud 

A  dh'oibrich  Spiorad  Dhè 
'S  ri  Criosd  gu  dlìith,  a  ghreimicheadh, 

Air  barrant'  'fhocail  fèin  ; 
A  rachadh  mach  le  'fhalamhachd 

A  dh'  aindeoin  air  gach  èis, 
'S  nach  pilleadh  idir  dhachaidh  e, 

Gun  naidheachd  mhaith  'n  a  bheul. 

XXI. 

An  creidimh  beò,  is  luachmhor  ud, 

A  fhuair  naoimh  a  riamh  : 
A  sheas  ri  agaidh  chruachasan, 

'S  a  bhuanaich  gus  's  chrìoch. 
Nach  gabhadh  guth  no  taisbeanadh, 

An  àit  an  teisteis  f  hior  ; 
Ach  ghabhadh  fois  's  an  teisteas  ud, 

'S  gheibheadh  faisg  air  Dia. 

XXII. 

'S  e  'n  creidimh  ud  a  f  huaireadh  leis, 

Bha  buadhach  ann-s',  tre  Chriosd, 
Ri  aghaidh  ciont',  is  truaiUidheachd, 

Is  buairidhean  o  shìos  : 
A  sheas  gu  treun,  's  gu  maireanach, 

Ri  cathaibh  geur'  is  dian  : 
Is  ris  gach  gaoith  is  doinninn  dhiubh, 

A  shèid  air  'anam  riamh. 

XXIII. 

Cha  b'  choigreach  do  'n  as-creidimh  e, 

Mar  dh'  aidichcadh  c  fcin  : 
Gidheadh  cha  tug  e  caidreauih  dha, 

'S  cha  chreideadh  e  a  sgeul. 
Ach  chuireadh  teist  a'  gheallaidh  leis, 

Fa  choinneamh  'n  fhàidhe  bhrèig'. 
'S  tra  chuireadh,  sud  'n  a  ghealtair  e, 

Gun  chomas  fosgladh  bèil. 

XXIV. 

Ach  riamh  tre  chreidimh  ghluaiseadh  leis, 

Gii  seasmhach,  snaimhneach,  dian  : 
Gu  faicilleach,  neo-bhruaidleanach 

'S  gach  smnain,  is  guth,  is  gnìomh. 
Gu  h-uaigneach,  is  gu  foUaiseach, 

Bha  chomunn-san  ri  Dia  ; 
B'  e  gràdh  is  tlachd  a  phobuill  e 

'S  b'  iad  slaugh  a  chomuinn  riamh. 

XXV. 

Cha  d'  leig  a  riamh  à  'shealladh  e, 

Gu  'm  b'  choigreach  is  fear-cuairt, 
Mar  'aithrichibh — air  thalamh  e, 

'S  gu  'n  robh  a  dhachaidh  shuas  ; 
A  là  gu  'n  robh  a'  teireachduin, 

'S  a'  giorrachadh  gach  uair  ; 
'S  gu  'm  buineadh  dha  bhi  'g  ulluchadh 

Air  son  a  dhachaidh  bhuain. 

XXVI. 

Ged  thugadh  làithean  lìanmhor'  dha 

— Cùig-fìchead  bliadhn',  ach  cùig — 
Eè  fad  nan  là  's  nam  bliadhn  ud, 

Cha  d'fhàihiich  riamh  a  threòir. 
Is  mar  bha  àm  an  dealachaidh, 

A'  tarruing  faisg  'n  a  chòir, 
Bha  'n  t-anam,  teann,  ag  abuchadh, 

'S  fo  f  hadachd,  gu  bhi  'n  glòir. 

XXVII. 

'S  e  'n  Tighearn  chuir  an  comain  air, 

O  choinnich  ris  e  'n  tùs  ; 
A  chum  a  riamh  gach  comas  ris, 

'S  gu  fallain  ghlèidh  a  chliù  ; 
A  chum  gu  slàn  a  sholus  ris, 

Mar  choinneil  dhealraich  ùr  : 
'S  aig  àm  toirt  suas  na  h-anail  leis 

Bu  choinneal  sud  gun  smùid. 

AN   DARA   EAERANN. 

Air  an  Fhonn  cheudna. 


I. 
Is  dlùth  air  amhainn  lordaiii  mi, 

'S  tha  'n  f  heoil  a'  gabhail  sgàth ; 
Bu  mhaith  a  nis  an  dòchas  ud, 

Nach  cuir  gu  bròn  no  nàir — 
An  dòchas  fhuair  na  h-aithrichean, 

Air  carraig  bhuan  nan  àl  ; 
Tre  'n  d'  fhuair  gu  tbaruint'  dhachaidh  iad, 

A  steach  do  thir  Chanain, 

11. 
An  dòchas  fòs  's  an  creidimh  ud, 

Tre  'n  d'  aidich  iad  's  an  àm, 
'S  an  t-saoghal  so,  gu'm  b'  choigrich  iad, 

Gun  chaidreamh  bhi  ac'  ann  ; 
Tre  'n  d'  iarradh  diithaich  shaoibhir  leo, 

Is  oighreachd  nach  bu  ghann  ; 
'S  tre  'n  d'  f  huair  iad  sin  chuir  aoibhneas  orr', 

'S  e  boillsg'  dhi,  bhàrr  nam  beann. 

Tha  'n  f  heòil  a'  crith,  's  cha  'n  ioghnadh  e, 

Dol  sìos  gu  lordan  bàis  ; 
Tha  sgàil  no  h-oidhch'  ag  iathadh  orm, 

'S  tha  cianalas  a'  fàs  ; 
Oir  's  e  tha  romham  sìorruidheachd, 

Nach  tomhais  grian  no  hì  ; 
An  cuan  a  ta  neo-chrìochanach, 

Gun  ìochdair  ann  no  tràigh  ! 

IV. 

Is  dlùth  an  snaidhm,  's  is  dìomhair  e, 

A  cheangail  riamli  r'a  chèil', 
Anam  is  corp  gu  mìorbhuileach  ; 

—  Och  's  dian  an  ceangal  e  ! — 
Ach  sgaoilidh  'm  bàs  e  uair-eigin, 

Is  gheibh  an  uaigh  'cuid  fèin  ; 
Is  siubhlaidh  'n  sin  aii  tuathanach 

Bh'  air  chuairt  'n  a  phàilliunn  crèidh, 

V. 

Thaobh  fuigheall  ciont'  is  truaillidheachd, 

Tha  fuaighte  rium  gach  àm, 
'S  e  's  mulad  throm  aig  uairibh  dhomh, 

Nach  'eil  mo  gMuas'd  ach  mall  ; 
'S  e  eagal  's  mò  gu  h-àraidh  leam, 

— 'S  tha  'n  diugh  'g  am  f  hhgail  fann — 
Xa  th'  eadar  so  's  am  bàsa  dhomh, 

Xa  aon  ni  tha  'n  taobh  thall. 

VI. 

Ach  tha  mo  shùrl  ri  Slànaighear 

Bha  gràsmhor  fad  mo  chuairt  ; 
'S  a  threòraich  troimh  an  f  hàsacli  mi, 

Nach  fhg  e  mi  's  an  uair  ; 
Ach  fòs  gu  'n  dean  e  teasairginn 

Dhomh  fèin,  's  an  t  seasamh  chruaidh, 
'S  ^ii  'n  sgoilt  e  dhomh  na  h-uisgeachan, 

Gu  ruig  mi  null,  le  buaidh. 

VII. 

'S  ann  anns-an  tha  mo  mhuinighinn, 

A  chuir  an  cath  bha  cruaidh, 
Ri  naimhdibh  làidir,  fuileachdach, 

'S  a  thug  a  mach  a'  bhuaidh  ; 
Thugadh  buaidh  air  Satan  leis, 

Air  peacadh,  bàs,  is  uaigh  ; 
'S  dothaobh  an  t-sluaigh  a  ghràdhaich  e, 

Am  bàs  do  shluig  e  suas. 

VIII. 

Do  cheartas  thug  e  riarachadh, 

Is  dìoladh  mar  bu  chòir  ; 
'S  an  lagh  ro-naomh  cho-lìonadh  leis, 

Bha  orms'  gu  dian  an  tòir  ; 
Is  choisneadh  saorsa  shìorruidh  leis, 

Air  bhuaidhibh  Dhia  chuir  glòir, 
'N  tra  ghlaodh  e,  "  Tha  e  crìochnaichte  "— 

'S  e  sud  mo  dhìon,  's  mo  threòir. 

IX. 

Na  rinn  's  na  dh  fhuiling  Slànaighear, 

Mar  sud  an  àit  a  shkiaigh, 
'S  e  mhàin  is  bunait  thèarnaidh  dhomb, 

'S  cha  'n  e  gach  gràs  a  f huair — 
'S  e  sud  is  dìon  's  is  tèarmuim  domh, 

Dol  'n  coinneamh  bàis  is  uaigh, 
'S  e  sud  bheir  dhachaidh  sàbhailt  mi, 

Do  'n  àit'  am  faic  mi  'n  t-Uan. 


Ach  O  !  'm  faig  neach  co  ghrkineil  rium, 

'S  do  nkdur  co  mi-uaomh, 
A  chaoidh  a  steach  'n  a  Ihtliair-san, 

Tha  àillidh,  glan,  gun  ghaoid  ! 
Ach  glanaidh  fuil  an  t-Slànaighir, 

Mo  ghràinealachd  gu  saor  ; 
Is  gheibh  mi  'n  sin  do  'n  àros  ud, 

'S  am  bheil  muir-làn  a  Ghaoil. 

Theann  dhlùthaich  laigsean  nàduir  orm, 

Is  shearg  mar  sgàil  mo  shnuadh, 
Mo  neart  tha  tiir  'g  am  fhàilueachadh, 

'S  gach  comas  tha  dol  uam  ; 
Tha  'n  deilbhidh  fight'  gu  snàitheann  dhi, 

'S  tha  'n  spkl  a'  ruith  gu  luath  ; 
'S  an  corpa  dìblidh,  bhsmhor  so, 

Dol  sios  gach  \à  do  'n  uaigh. 

XII. 

Ach  cridhe  cruaidh  is  dò-bheirteach, 

Is  inntinn  f  heòlmhor,  thruagh, 
'S  as-creidimh  fuilteach,  fòirneartach, 

'S  iad  sud  mo  bhròn  's  an  uair  ! 
'N  t-as-creidimh  's  olc  gu  h-àraidh  e, 

Tha  toirt  mo  shàr  gu  cruaidh  ; 
Air  m'  anam  tarruing  fàsachaidh, 

'S  air  Fear  mo  ghraidh  cur  gruaim. 

XIII. 

'S  e  sud  an  t-olc  rinn  crìonach  dhiom. 

Am  fìonain  nan  saor  ghràs  ; 
Och  's  e  a  dh'f  hàg  mi-sgiamhach  mi 

Am  fianuis  Fir-mo-ghrkidh  ! 
Mo  thurus  rinn  e  cianail  dhomh, 

'S  mo  thriall  ro  mhall  gach  là  ; 
'S  e  m'  eagal  'n  deireadh  bhliadhnach  e, 
Grur  crìonadh  dhomh,  's  nach  fàs. 

XIV. 

Is  i  mo  bheachd,  is  theiriun  e, 

A  thaobh  a'  chreidimh  bheò 
Gu  'm  l)heil — 's  gach  ùit  'n  do  ghineadh  e- 

N  t-as-chreidimh  air  a  thòir  : 
Is  iadsan  riamh  nach  d'  fhairich  e. 

'N  a  èire  thruira,  's  'n  a  bhròn, 
Nach  'eil — ge  bith  a  theirear  leo — 

'N  an  creidimh-san  ach  sgleò. 

XV. 

Is  dìomhaireachd  o  'n  Ard-Eigh  e, 

Thaobh  clann  nan  grhs  gii  leir, 
Am  peacadh  bhi  air  'f  hàgail  annt', 

'S  gun  d'  thiig  e  gràdh  dhoibh  fein  ; 
'S  gur  eagal  ioniadh  là  dhoibh  e, 

— Ged  's  nàir  leo'chur  an  cèill  — 
An  àit  e  annt'  bhi  Ijksachadh, 

'N  am  beachds',  bhi  f  às  ni  's  treun .' 

XVI. 

Ach  's  comharradh  do-àicheadh  e, 

Air  grhs  bhi  fagail  buaidh, 
'N  tra  bhitheas  corp  a'  bhàis  mar  sud, 

Dhoibh  fèin  'n  a  chràdh  's  an  uair  ; 
Is  feudaidh  sud  bhi  foillseachadh 

Dhoibh  saoibhreas  gràis  do-luaidh  ; 
'S  bhi  'g  abuchadh  nan  oighreachan, 

Ni  's  mo  chum  aoibhneis  bhuain. 

XVI. 

Ach  's  mòr  nio  thruas  ri  àireamh  dhiubh, 

'San  làth  s',  tha  'g  aidmheil  Chriosd  ; 
Nach  d'fhuair  an  aithne  thàbhachdach, 

Air  beath'  no  bks  gu  fior  : 
Ciont'  cha  'n  'eil  'n  a  chràdh"  dhoibh  sud, 

No  corp  a'  bhàis  'n  a  phian  : 
Is  tòir  cha  'n  'eil  aig  Satan  orr'  : 

Cha  d'  fhàg  iad  e  a  riamh. 

XVIII. 

Och,  's  mealladh  niòr,  's  is  cràiteach  e, 

Th'  air  àireamh  measg  an  t-sluaigh, 
Le  aideachadh  gun  ghràsaibh  ac', 

Dol  'n  coinneamh  bàis  'n  an  suain, 
Gun  eagal  orr'  riomh  shìorruidheachd 

A  dh'  iathas  ump'  gu  luath ! — 
Bidh  gul  is  gìosgan  f  hiacal  ac', 

A  chaoidh  mar  dhìoladh  duais  ! 

XIX. 

Ach  bheirinn  conihairl'  àmail  orr' 

Mu'n  d'theid  mo  cheami  's  an  ììir, 
Gn  'm  piUeadh  is  gii  'n  tionnd'adh  iad 

Gu  teann  gu  Righ  nan  dùl  ; 
Is  ghuidhinn  air  a'  phàirt  ud  dhiubh 

Bha  fad  mo  là  dhomh  dlùth, 
Gu'u  dùineadh  iad  ri  Slànaighear, 

Gun  dàil  a  chuir  's  a'  chùis. 

XX. 

Oir  theirinn,  's  thogainn  fìanuis  air, 

Thaobh  losa,  Fear  mo  ghràidh, 
Gur  Ceannard  caomh  is  fialaidh  e, 

'S  gu  'n  d'  fhuair  mi  riamh  e  tlàth  : 
Gu  bheil  e  truacant',  trocaireach, 

Is  pailt  gu  leòr  'n  a  ghràs  : 
'S  a  mheud  's  chuireas  dòchas  ann, 

Gu  'm  bi  iad  beò  gu  bràth. 

XXI. 

Is  bheirinn  comhairl'  shònruichte, 

Do  ghineil  òg  ar  là, 
Am  fad  's  tha  'n  cothrom  oirdheirc  ac', 

Is  aignidh  bheò  is  bhlàtìi  ; 
Am  fad  's  tha  toil  so-lùbaidh  ac', 

Is  ùin'  gu  iarruidh  grhis  ; 
Is  èasgaidheachd  'n  an  glùinibh  ac', 

Gu  lùbadh  sìos  gach  là  ; 

XXII. 

Air  Criosd  gu  'n  cuirteadh  eòlas  leo, 

'S  air  sòlasaibh  a  shaors'  ; 
'N  sin  bhiodh  e  'n  a  Fhear-pòsda  dhoibh, 

Is  dh'òladh  iad  deth  'ghaol  : 
Oir  àm  na  h-òig'  gu  'iarruidh-san, 

'S  gu  mealtuinn  Chriosd  gu  saor  ; 
Is  mis'  nach  tugadh  mìos  dheth  sud, 

Air  bliadhn'  an  diugh  do  m'  aois. 

XXIII. 

Acli  cor  na  h-aois,  's  ro  chràiteach  e, 

À  chaith  na  là  gun  fheiim  ! — 
Nach  teicheadh  iad  gu  Slànaighear, 

Aig  trà  dol  fodha  grein'  ! 
Oir  's  ni  ro  chianail,  eagalach, 

Gun  teaganih,  e  ann  fèin  ; 
'S  e  aois,  is  b;is,  is  aineolas, 

Bhi  coinneachdadh  a  cheil'  ! 

XXIV. 

Tha  comain  chuir  an  Tighearn  orm, 

Is  dh'iarrainn  chur  an  cèill, 
Gu  'n  d'fholaich  e  gu  mlorbhuileach, 

Mo  lochdan  dìomhair  fèin  ; 
Gu  'n  d'cheadaich  e,  'n  a  fhàbhar  dhomh, 

Air  ghràs  bhi  deanamh  sgèil  : 
Mo  lochda  chur  'n  a  làthair-san. 

'S  do  chàch  bhi  'g  'àidmheil  fèin. 

XXV, 

Thaobh  'fhreasdail  anns  an  t-saoghal  dhomh 

Bu  chaomh  e,  's  cha  bu  shearbli  ; 
Oir  fhuair  mi  biadh  is  eudach  ann, 

Mur  d'  fhuair  mi  maoin  is  ainm  ; 
An  t-aran  làitheil  dh'òrduich  e, 

'N  a  thròcair  dhomh  gu  dearbh  ; 
Ach  chum  e  suas  air  dòchas  mi, 

'S  cha  b'  ann  air  stòras  seilbh. 

XXVI. 

Chunncas  cuid  do  dhaoinibh  leam, 

Bha  saoithreachadh  gu  teann, 
*S  a'  tasgaidh  suas,  mar  dh'fheudadh  iad, 

Mòr  mhaoin  dhoibh  fèin  's  d'  an  cloinn  : 
Ach  chunnaic  mi  'n  stòras  saoghalt'  ud, 

Dol  leis  a'  ghaoith  mar  mholl  : 
Is  mhol  mi  'm  freasdal  caomh  ud  dhomh, 

Nach  d'thug  dhomh  maoin  r'  a  chall. 

XXVII. 

Tha  sluagh  mo  ghaoil  's  mo  bhràithreachais, 

— Ka  Ìjràithrean  caomh'  is  treun — 
A  shiubhail  troimh  an  fhàsach  leam, 

Air  m'  f  hàgail  nis  gu  lèir. 
Is  dh'fhag  sud  aon'rach,  cianail,  mi, 

Mar  eun  air  sliabh  leis  fèin, 
'S  o  dh'fhalbh  an  comunn  tìorail-san, 

Tha  m'aigne  triall  'n-an  dèigh. 

XXVIII. 

Tha  m'aigne  triall— 's  e  mhiannaichinn, 

Bhi  mar  ri  Criosd  'n  a  Ghlòir  ; 
'S  tha  togradh,  mar  air  sgiathaibh  ann, 

Ag  iarruidh  bhi  'n  a  chòir  ; 
Ach  cudthrom  ciont'  tha  'g  iathadh  orm, 

Mar  cheap  ri  sgiath  an  eòin, 
Tean  leagaidh  sud  gu  h-ìosal  mi 

Ri  talamh  sìos  gun  treòir. 

XXIX. 

Ach  feitheam-s'  àm  an  Tighearna, 

— An  t-àm,  gu  fior,  as  fèarr  ; 
'S  d'  a  thoil  ro-n  aomh-san  strìochdar  leam, 

Thaobh  riagh  laidh  beath'  is  bàis  ; 
'S  tra  thig  an  t-àm  a  dh'  òrduich  e, 

An  ruintibh  'ghlòir'  's  a  ghràis, 
Feuch,  sud  a  null  thar  lordan  mi — 

'S  a  Ghlòir  dha  fèin  gu  bràth. 

XXX. 

Sud  thairis  air  gach  buaireadh  mi, 

Gach  cunnart  cuain  is  gaoith, 
Gach  laigs',  is  ciont,  is  truaillid.heachd, 

Gach  pian,  is  gruaim,  is  caoidh  ; 
Is  sud  a  steach  do'n  lùchairt  mi, 

'S  am  faic  mi  gnùis  an  Righ  ; 
'S  'n  a  chomunn  iomlan,  ùrail-san, 

Gu  seinn  mi  'chliù  a  chaoidh ! 

AN  TREAS  EARKANN. 

AN   CRIOSDUIDH   THALL   AIR   lORDAN. 


Air  an  Fhonn  cheudna. 


I. 
An  Criosduidli  ud  bha  uair-eigin, 

Aig  bruaich  nan  uisge  dlùth  ; 
'S  d'  am  b'  ghearan  na  bha  thruaiUidheachd, 

Ro-fhuaight'  ris  fad  a  chùrs'  ; 
Nis  fhuaireadh  steach  do  'n  t-suaimhneas  lei.-^, 

Bha  fad  a  chuairt  'n  a  shùil ; 
'S  tha  'spiorad-san  a'  cuairteachadh 

Na  caithreach  shuas,  le  cliù. 


Ach  0,  cha  tig  e  dh'  aithris  dhuinn, 

Na  dh'  fhairich  e  's  an  uair, 
'N  tra  bha  a  spiorad  dealachadh, 

Ri  talanih,  is  dol  suas  : 
No  meud,  is  glòir  an  t-sonais  ud, 

Th'  aig  anam  nis  gu  buan ! 
'S  ged  thigeadh — 's  i  nit)  bharail-se, 

ÌS[ach  gabhadh  'n  t-aithris  luaidh. 

IIL 
Ach  creideamaid,  d'a  rireadh  e, 

Air  teisteas  fìor-ghlan  Dhè, 
Gu  'n  labhradh  rèir  na  firinn  e 

Ged  thigeadh  rìs  e  fèin. 
Is  ged  nach  tig  o'n  tìd  ud  e, 

'S  am  bheil  a  shiochaint  rèidh, 
Ar  leam,  gidheadh,  gu  'n  cluinn  mi  e 

Mar  so,  toirt  brigh  na  sgèil— 

IV. 

"  Nis  fhuaireadh  nuU  air  lordan  leam ; 

'S  a'  ghlòir  do  Righ  nan  dùl ! 
Oir  thug  e  aiseag  ghlòrmhor  dhomh, 

Chuir  lordan  air  mo  chìiL 
Seadh,  sgoilt  e  dhomh  na  h-uisgeachan, 

Bha  tric  fa  chomh'r  mo  shìil ; 
'S  aig  uairibh  bha  'n  an  clisgeadh  dhomh, 

Ki  àm  dhomh  ruith  mo  chìirs'. 


"  Ach  cia  mar  f  huaireadh  dhachaidh  leam, 

Thar  astar  dorch  nam  beann  ; 
No  cia  mar  sheas  mo  chosan  rium, 

Gun  tuisleachadh  's  a'  ghleann? 
Cha  'n  urrainn  domh  sud  aithris  duibh, 

Cha  ghabh  e  cur  an  cainnt : 
Ach  loSA  riamh  bha  tairis  rium, 

Gu  'm  b'  Charaid  e  's  an  àm. 


"  Bu  ghann  chaidh  as  an  t-sealladh  uam, 

An  talarah,  is  na  bh'  ann, 
'N  tra  thàinig  's  thug  e  coinneamh  dhomh, 

Gu  h-ulh^mh  anns  an  àm. 
'S  roimh  'aghaidh  fhaoilteich  bhuadhaich-san 

Gach  uamhann  theich  gu  teann  ; 
Gach  neul  is  ceò,  a  chuairtich  mi, 

'S  gach  gruaim  a  bha  's  a'  ghleann. 

VII. 

"  Fhuair  m'  anam  beachdan  soilleir  dheth 

Air  thalamh.  rè  mo  chùrs' ; 
Seadh,  beachdan  bha  'n  am  beannachd  dhomh 

'S  rinn  'anail  dhomh  ro  chìibhr' ; 
Ach  0,  thaobh  glòir'  an  t-seallaidh  ud! 

— Bu  shealladh  e  bha  ùr — 
A'  ghrian,  bu  ni  gun  solus  i, 

An  coimeas  ri  a  ghntiis ! 

VIII. 

"  Is  sona  'n  sluagh  gu  sònruicht'  iad, 

Fhuair  eòlas  air  'n  an  Ik  : 
Fhuair  aithne  ghlan  is  shòlasach, 

Air  Glòir  a  Phears'  's  a  ghràis  I 
'S  e  sud  a  dheanadh  ullamh  iad, 

Gu  coinneamh  thabhairt  dha : 
'S  a  dh'  eashhuidh  sud  's  neo-chomasach 

Do  anam  dol  'n  a  dhàil ! 


"  An  dol  0  ùin'  gu  bith-hhuantachd  ; 

'S  e  'n  iteal  a  bha  teann ! 
Gu  deimhin  fein  cha  b'f  hiosrach  mi, 

Air  tiota  a  bhi  ann  ; 
Cha  b'  luaith'  a  d'fhalbh  an  anail  ud, 

Bha  goirid  agus  fann  ; 
No  sud  an  làimh  mo  Cheannaird  mi, 

Is  sud  an  t-anam  thall ! 


"  Bha  amhainn  lordain  eagalach, 

Gun  teagamh,  dhomh  's  an  uair  ; 
Och,  b'  aobhar  gheilt  an  sealladh  ud 

A  ghabh  mi  dhi  o  'bruaich  ! 
Ach  theich  an  sruth  gu  cabhagach, 

Roimh  Shagart  treun  nan  buadh : 
Is  pianta  'bhàis,  chuir  eagal  orm, 

Sud  thairis  iad  gu  hiath  I 


"  Ach  's  amhainn  i  bhios  uamhasach, 

Do  'n  anam  thruagh  gun  Dia  : 
'N  tra  bheanas  e  ri  'bruachaibh-san, 

Och,  sud  gu  luath  e  sìos  ! 
'S  is  ni  e  bhitheas  cràiteach  dha, 

Nach  d'  chreid,  'n'a  là,  e  riamh, 
Gur  uisge  domhain  bàthaidh  sud, 

Do  'n  neach  gheibh  bàs  gun  Chriosd ! 

XII. 

"  Och,  's  truagh  iad  theid  gun  uUachadh, 

An  coinneamh  bàis  is  uaigh' ; 
Gun  chòir  an  Criosd,  gun  chumadh  ris, 

Gun  f  haireachadh  air  truaigh' ! 
A  thèid  an  coinneamh  sìorruidheachd 

Gun  dion,  tre  f  huil  an  Uain  ; 
A  dh'  f  hulang  rèir  an  gnìomhara, 

Fo  phiantaibh  feirge  buain  ! 

XIIL 
"  Ach  f  huaireadh  null  air  lordan  leam ! 

Is  dh'f  hàgadh  'n  f  heòil  air  chùl ; 
Gu  minic,  bha  'n  a  dòruinn  dhomh, 

'S  a  chòmhdaich  mi  le  mùir ; 
Thug,  iomadh  latha,  tuireadh  dhomh, 

Is  sileadh  air  mo  shìdl ; 
A'  mileadh  riamh  mo  sheallaidh  orm, 

Is  comuinn  Fhir  mo  rùin! 

XIV. 

"  Cha  bheag  an  t-sith  's  a'  bheannachd  dhomh, 

Bhi  dealaicht'  ris  an  f  heòil : 
Oir  dh'  f  halbh,  'n  a  cois,  gach  an-shocair, 

Air  m'  anam  riamh  bha  'n  toir. 
'N  tra  dhealaich  rium  mo  thruaiUidheachd, 

'N  sin  theich  gach  truaigh'  is  bròn ; 
Gach  olc,  is  laigs',  a  chuairtich  mi ; 

'S  am  Buaireadair  fa-dheòidh. 

XV. 

"  Is  fhuaireadh  steach  gu  tèaruint  leam, 

Do  thìr  Chanàain  shuas  : 
An  tìr  am  bheil  na  bràithrean  ud, 

'S  an  f  hàsach  bha  air  chuairt ; 
An  tìr  am  bheil  mo  Shlànaighear, 

A  thug  dhomh  gràdh  ro-bhuan. 
'S  an  sealladh  dheth,  's  an  sàsuchadh, 

Th'  aig  m'anam,  tha  do-luaidh. 

XVI. 

"  Ach  cia  mar  nithear  aithris  leam, 

Air  beannachdaibh  na  tir'  ? 
Oir  's  tìr  a  tha  ciir  thairis  i, 

Le  bainn'  is  mil  gu  fior, 
Tha  sùil  ro-chaomh  an  Tighearn  oirr', 

0  thùs  na  bliadhn',  gu  crìch  ; 
'S  an  sluagh  a  th'innt,  sàr-lìonar  iad, 

Le  maitheas  sìor,  gun  dith. 

XVIL 

"  Cha  'n  abair  am  fear-kiteachaidh, 

Gu  bràth  gu  'm  bheil  e  tinn  ; 
'S  cha  ghearain  e  air  fàsalachd, 

No  gainne  sàth'  bhi  innt' : 
Is  mar  bu  mhò  a  shàruchadh, 

Fo  chorp  a'  bhàis,  r'  a  linn ; 
Is  mò,  gu  mòr,  a  ghàirdeachas, 

'S  is  àirde  nis  a  sheinn. 

XVIII. 

"  0,  seinnear  nis  gu  h-àrda  leis ; 

'S  le  cloinn  nan  gràs  gu  lèir ; 
Do'n  Ti,  0  chian,  a  ghràdhaich  iad, 

'S  a  thug  dhoibh  shìinte  rè ! 
Cha  bhi  iad  tuilleadh  'ni  Bàbilon, 

No  'n  Chlrsaichean  gun  ghleus : 
Ach  seinnidh  iad  le  gàirdeachas, 

'S  cha  'n  f  hàihiich  guth  no  teud. 

XIX. 

"  Ach  0,  nach  b'f  hios  do  'n  àireamh  ud, 

Tha  'g  àiteach  gleann  nan  deur, 
An  sonas  buan,  's  an  shsuchadh 

Tha  romp'  an  hithair  Dhe  ! 
Dheanadh  e  'n  aigneadh  f  huasghadh  dhoibh, 

0  shaoghal  truagh  an  cdin' ; 
'S  bheireadh  e  gloine  gluasachd  dhoibh, 

Is  tuiUeadh  luath's  do  'n  ceuni. 

XX. 

"  'N  sin  b'  f  hiirasd  peacadh  f  huathachadh  ; 

'S  do  'n  Uan  bhi  tabhairt  gràidh  ; 
Is  seasamh  'n  aghaidh  Bhuaireadair ; 

'S  bhi  cruadalach  's  a'  bhlàr. 
Seadh,  chuireadh  e  'n  cuid  eagalan, 

'S  as-creidimh,  tur  gu  nàir. 
Is  chumadh,  chaoidh  'n  an  sealladh  iad, 

Gun  teagamh,  tir  Chanàain. 

XXI. 

"  Ach  dheanadh  sud  iad  comasach, 

'Bhi  togail  fianuis  thrèin, 
An  aghaidh  lochdan  foUaiseach ; 

'S  bhi  labhairt  a  leth  Dhè. 
Seadh,  dheanadh  sud  iad  coguiseach, 

'S  gach  gnothuch  tha  fo  ghrèin  : 
Is  cheangladh  sud,  gu  maireannach, 

Gach  anam  dhiubh  r'  a  chèil'. 

XXII. 

"  Tha  iomadh  ni  mu  'n  dealaich  iad, 

'X  am  barail,  eatorra  fèin  : 
Oir  fathast,  's  clann  air  thalamh  iad, 

Air  ghainne  tuigs'  is  cèill'. 
Gidheadh,  tra  bhios  'n  an  daoinibh  iad, 

Bidh  caochladh  orr'  gu  lèir  : 
Is  chi — gu  'm  b'  nithe  faoin'  iad  sud, 

A  sgaoil  iad  riamh  o  'chèil'. 

XXIII. 

Ach  shiubhladh  an  dlùth-chomunn  iad, 

Mar  choigrich  is  luchd-cuairt ; 
A'  tarruing  as  na  tobraichibh, 

A  dh'  ulluich  dhoibh  an  t-Uan  ; 
Ag  ith'  an  sàth,  gu  togarrach, 

Do'n  aran  bheò  is  bhuan  : 
'S  cha  mhearachd,  ged  a  theirinn  e, 

Bhiodh  'n  aigneadh  romp'  dol  suas. 

XXIV. 

"  Is  ged  bhiodh  sgìos,  is  ocras  ori"', 

Is  tart,  an  tìr  an  cèin' ; 
'N  tra  gheibh  iad  steach,  cha  'n  acain  iad, 

Na  bh'  aca  riamh  do  phèin. 
Cha  chuimhnich  iad  aon  uireasbhuidh, 

A  dh'  f  hairich  iad,  fo  ghrèin. 
Oir  tha  gu  leòr  a'  feitheamh  orr', 
'  An  tigh  an  athar  fein. 

XXV, 

"  Ach  f  huair  mi  nis  na  dh'iarradh  leam  ; 

Is  m'  uile  mhiann  gu  bràth ! 
Le  naomhachd  rinneadh  sgiamhach  mi, 

An  coslas  Chriosd  gu  slàn  : 
Le  soiUs'  na  glòir',  shàr-lìonadh  mi, 

'S  mi  dlùth  do  Dhia,  gun  sgàil. 
Is  caithear  leam  an  t-sìorruidheachd, 

A'  snàmh  gu  sìor,  'n  a  ghràdh. 

XXVI. 

"  Is  fìor  e,  nach  'eil  uireasbhuidh, 

Air  'f  haireachadh  leam  shuas ; 
Ach  fathast  's  e  mo  spiorad  tha'nn  ; 

Tha  earann  dhiom  's  an  uaigh. 
Ach  tha  mo  shùil,  le  gàirdeachas, 

Ri  teachd  an  là,  's  na  h-uair', 
'S  am  bi  an  corp  comh-ptiirteachadh, 

Do  lànachd  glòii-'  an  Uain  ! 

XXVII. 

"  Ach  so  an  cridh'  a  bhreithnich  e, 

No  'n  t-sùil  a  chunnaic  riamh, 
Mòr  mheud  is  gnè  an  ulluchaidh, 

D'  a  phobull  fèin,  rinn  Dia 
Ach  's  sona  dhoibh,  's  is  beannaicht'  iad 

Fhuair  aithne  ghlan  air  Criosd  : 
Oir  mealaidh  iad,  'n  a  chomunn-san, 

An  sonas  ud,  gu  sìor  ! " 

a'  chrioch. 

